Tataramon na Dumpas

An Dumpas saróng tataramon na Dusuniko kan Malaysia.

Klasipikasyon
Miski na pigklasipikar nina King & King (1984) an Dumpas bilan Paitaniko, pigklasipikar ni Lobel (2013:396-398) an Dumpas bilan saróng tataramon na Dusuniko na partikularmenteng kaano-ano an Sungai Karamuak (pig'aapod man na Sukang), alagad magabat an nagin impluwensya kan mga kagtaraid kaining mga tataramon na Paitaniko.

Sa ngunyan, mahihiling an Dumpas sa norteng Munisipalidad nin Beluran, kun saen napapalibutan ini kan mga tataramon na Paitaniko arog kan Sungai Paitan, Tombonuwo, Lingkabau, asin Sungai Beluran (Lobel 2013). Pigtataram man sa lugar an Tidung asin Tausug.

Toltolan

King, Julie K., and John Wayne King. 1984. Languages of Sabah: A survey report. C-78. Canberra: Pacific Linguistics, The Australian National University.
Lobel, Jason William. 2013. Philippine and North Bornean languages: issues in description, subgrouping, and reconstruction. Ph.D. dissertation. Manoa: University of Hawai'i at Manoa.

Mga tataramon na Sabahano
Endangered Austronesian languages
Mga tataramon kan Malaysia